Številka: 303-38/2021/90

Datum: 14. 4. 2023

**Rezultati Javnega razpisu »REACT-EU: IKT za visokošolske zavode, ki izvajajo pedagoške študijske programe«**

Ministrstvo za izobraževanje, znanost in šport, je v Uradnem listu RS št. 7/23, dne 20. 1. 2023, objavilo Javni razpis »REACT-EU: IKT za visokošolske zavode, ki izvajajo pedagoške študijske programe« (v nadaljnjem besedilu: javni razpis). V skladu z Zakonom o spremembah Zakona o Vladi Republike Slovenije (Uradni list RS, št. 163/22) je bilo ustanovljeno Ministrstvo za visoko šolstvo, znanost in inovacije, ki je z dnem 24. 1. 2023 prevzelo delovno področja visokega šolstva, znanosti, raziskovanja in tehnologije.

Cilj javnega razpisa izhaja iz prednostne osi 15 OP EKP 2014-2020, da se del sredstev REACT-EU nameni za digitalizacijo izobraževanja na celotni izobraževalni ravni in se vzpostavi takšno učno okolje, ki bo omogočalo kvalitetno izvedbo izobraževanja na daljavo. S tem se želi podpreti premišljen razvoj in uvajanje izobraževalnega ekosistema v virtualnem okolju, ki bo praviloma podpiral kombinirano učenje (blended learning) z možnostjo hitrega prehoda v kakovostno online poučevanje, s čimer se bo povečala agilnost izobraževalnega prostora, da se bo lahko učinkovito odzival in prilagajal na spremembe v okolju.

Namen javnega razpisa je blažitev posledic, ki jih je prizadejala pandemija covida-19 na področju izobraževanja, zato se bo na visokošolskih zavodih, ki izvajajo pedagoške študijske programe, vzpostavilo simulacijsko učno okolje, kot je v osnovnih in srednjih šolah, ter takšno učno okolje, ki bo omogočalo kvalitetno didaktično uporabo IKT v pedagoškem procesu in razvoj didaktične uporabe IKT za poučevanje. Za uresničitev navedenega je treba zagotoviti dovolj izobraževanju na daljavo prilagojene IKT za zanesljivo poučevanje in učenje na daljavo. Na ta način bo učečim omogočen dostop do znanja, s čimer se bodo tako blažile posledice pandemije covida-19.

Predmet javnega razpisa je nakup strojne IKT ter nakup ali najem programske IKT za visokošolske zavode, ki izvajajo pedagoške študijske programe za vzpostavitev sodobnih učilnic.

Na javni razpis so prispele tri vloge, v skupni vrednosti 1.400.000,00 EUR, ki so bile vse pravočasne in po prejetih dopolnitvah tudi formalno popolne.

Komisija za izvedbo postopka javnega razpisa (v nadaljnjem besedilu: komisija) v naslednji sestavi: Duša Marjetič, predsednica komisije za vodenje postopka javnega razpisa, dr. Borut Čampelj, namestnik predsednice komisije in dr. Mateja Berčan, članica, je izvedla ocenjevanje formalno popolnih vlog skladno z vsemi razpisnimi pogoji in merili in med izbrane prijavitelje razdelila sredstva, tako kot izhaja iz spodnje tabele:

|  |  |  |
| --- | --- | --- |
| **Zap. št.** | **Prijavitelj** | **Dodeljena sredstva v EUR** |
| 1 | Univerza na Primorskem, Università del Litorale, Titov trg 4, 6000 Koper | 229.920,48 |
| 2 | Univerza v Ljubljani, Kongresni trg 12, 1000 Ljubljana | 769.384,31 |
| 3 | Univerza v Mariboru, Slomškov trg 15, 2000 Maribor | 400.695,21 |

Skladno s skupno višino razpoložljivih sredstev za javni razpis, se tako sredstva razdelijo med vse tri prijavitelje v skupni višini 1.400.000,00 EUR.

Operacije se bodo izvajale v celotni Sloveniji, v letu 2023.

Javni razpis za izbor operacij sofinancirata Republika Slovenija, Ministrstvo za visoko šolstvo, znanost in inovacije in Evropska unija iz Evropskega sklada za regionalni razvoj. Javni razpis se izvaja v okviru Operativnega programa za izvajanje evropske kohezijske politike v obdobju 2014-2020 (v nadaljnjem besedilu: OP EKP 2014-2020), prednostne osi 15: »Spodbujanje odprave posledic krize v okviru REACT-EU - ESRR«, prednostne naložbe »Spodbujanje odprave posledic krize v okviru pandemije COVID – 19 in priprava zelenega, digitalnega in odpornega okrevanja gospodarstva.«